Embūte looduspark

Embūte looduspark on kaitseala Lätis Lõuna-Kuramaa piirkonnas Embūte vallas. See asub Lääne-Kuramaa kõrgustikul Lanka jõe ülemjooksul ja Embūte ümbruses.

Kaitseala loodi 1977. aastal, kaitsmaks sealsete jäärakute ja küngaste metsi, Lanka ja Kuiļupe orgude luhtasid ja muid biotoope.

Kultuurimälestistest asuvad kaitsealal riikliku kaitse all Embūte linnamägi, Embūte piiskopilinnus ja hiiepaik Embūte Ohvrimägi.

Kaitseala pindala on 458 ha. Sellest 263,2 hektarit katab mets.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 35. Piirkond asub Lääne-Kurzeme kõrgustiku kõrgeimas ja rahutuima reljeefiga piirkonnas. Kaitseala lähistel asub ka selle kõrgeim tipp Krievukalns. Sealse reljeefi kujundas viimane jääaeg ja hilisem keeruka jäärakute süsteemi kujundanud erosioon. Sealne ligi poole kilomeetri pikkuste ja 40–45 meetri sügavuste jäärakute süsteem on Läti alade suurim.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 31-32. Üksikobjektidena on kaitse all Drieki saar, Drieki tamm, Embūte jäärakud, Indulise ja Ārija tamm, Kļaviņase saar, Ohvritamm ja arvukalt nimetuid põlispuidLatvijas īpaši aizsargājamām dabas teritorijām dabas datu pārvaldības sistēmā OZOLS

Geoloogiliselt asub kaitseala Lääne-Kurzeme kõrgustikul, mis on nagu Ida-Kuramaa kõrgustik, Pandivere kõrgustik ja Sakala kõrgustikki jäälahkmeala kulutuskõrgustik. Aluskord asub 1750 meetrit allpool merepinda, seda katab 1,9 kilomeetri paksune pealiskord. Avandumas on seal Juura kontinentaalse tekkega setted (tumehall või valge liiv, must, tumehall või rohekashall savi), kohati ka Triiase tumepruun savi. Kohati on seal ka õhukesi fossiilirohkeid lubjakivi vahekihte, mis sisaldavad rikkalikult ammoniite. Pealiskord on 80–100 meetri paksune.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 32-33.

Kaitseala metsades on valdavad jalakas ja künnapuu. Jäärakutes on valdavad künnapuu ja saar, kõrgemates kohtades tamm, pärn, vaher, kuusk ja haab. Üksikutes kohtades kasvab ka mände.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 38. Sealsetel niitudel on suureks probleemiks kobraste tegevus.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 45.

Loodusdirektiivi elupaigatüüpidest esinevad seal põhjamaised lamminiidud (7%), nõrglubjalasundit moodustavad allikad (0,002%), Fennoskandia mineraalirikkad allikad ja allikasood (3%), aas-rebasesaba Alopecurus oratensis ja ürt-punanupuga Sanguisorbia officinalis madalikeniidud (1,35%) ja Tilio-acerion-kooslustega rusukallete, nõlvakute ja jäärakute metsad. Viimaste all on 42% kaitseala pindalast.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 49.

Kaitstavatest lindudest elavad kaitsealal must-toonekurg, väike-konnakotkas, herilaseviu, rukkirääk, sookurg, valgeselg-kirjurähn, musträhn, täpikhuik, väikehuik, punaselg-õgija.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 48. Taimedest kasvavad seal männas-kuutõverohi, kahelehine käokeel, rohekas käokeel, kahkjaspunane sõrmkäpp, kuradi-sõrmkäpp, vahelmine lõokannus, kahar nurmikas, väike ristik, suur näär ja kattekold.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 50.

Imetajatest elavad seal mets-karihiir, väike-karihiir, kobras, mäger, saarmas, metskits, põder, punahirv, põhja-nahkhiir, pargi-nahkhiir ja kääbus-nahkhiir. Kaitstavatest kalaliikidest esinevad seal harilik hink, võldas ja vingerjas, kahepaiksetest aga harilik kärnkonn ja harilik lehekonn. Kaitstavatest selgrootutest esinevad seal mustlaik-apollo, pääsusaba, Osmylus chrysops, kevadpaabusilm, rüütelöölane ja haavalumik.Dabas parka "Embūte" dabas aizsardzības plāns 2007.-2017.gadam, Embūtes pagasta padome. lk 51.

 Viited 

 Välislingid 

 Kaitseala kaart
 Kaitsealast Läti looduskaitseameti kodulehel (läti keeles)

Kategooria:Läti looduspargid
Kategooria:Lõuna-Kuramaa piirkond